Elbochasim
Elbochasim Res apud Vicidata repertae: Nativitas: 1001; Bagdatum Obitus: 1066; Antiochia ad Orontem Elluchasem Elimithar sive Elbochasim Bagdatensis, vero nomine Arabico ابن بطلان Ibn Buṭlān (natus saeculo XI ineunte; Antiochiae mortuus anno 1066) fuit medicus Arabicus et clericus Nestorianus. Bagdati medicinam et philosophiam docebat usque in 1049, quo anno iter per Halapiam Cairum fecit. Ibi degens controversiam cum medico Aegyptio Haly Rodoam persecutus est. Constantinopoli anno 1054 suadente patriarcha Michaele Cerulario tractatum de eucharistia composuit. Ab anno insequenti Antiochiae iterum habitavit, ubi in monasterio die 2 Septembris 1066 mortem obiit.